CELEX: 62020CN0648
Language: hu
Date: 2020-12-01 00:00:00
Title: C-648/20. sz. ügy: A Westminster Magistrates’ Court (Egyesült Királyság) által 2020. december 1-jén benyújtott előzetes döntéshozatal iránti kérelem – Szvistovi regionális ügyészség kontra PI

2021.2.22.   
            
            
               HU
            
            
               Az Európai Unió Hivatalos Lapja
            
            
               C 62/16
            
         
      A Westminster Magistrates’ Court (Egyesült Királyság) által 2020. december 1-jén benyújtott előzetes döntéshozatal iránti kérelem – Szvistovi regionális ügyészség kontra PI
      (C-648/20. sz. ügy)
      (2021/C 62/19)
      Az eljárás nyelve: angol
      
         A kérdést előterjesztő bíróság
      
      Westminster Magistrates’ Court
      
         Az alapeljárás felei
      
      
         Felperes: Szvistovi regionális ügyészség
      
         Alperes: PI
      
         Az előzetes döntéshozatalra előterjesztett kérdés
      
      Amennyiben az átadást a keresett személlyel szembeni büntetőeljárás lefolytatása céljából kérik, és mind az alapul fekvő nemzeti elfogatóparancs kibocsátásáról szóló határozatot, mind pedig az európai elfogatóparancs kibocsátásáról szóló határozatot – az átadás előtti bírósági közreműködés nélkül – ügyészség hozza meg, részesül-e a keresett személy a Bíróság által a Bob-Dogi ítéletben (1) (C-241/15) előirányzott kétszintű védelemben, ha:
      
                  a)
               
               
                  a nemzeti elfogatóparancs hatása arra korlátozódik, hogy az egyént a bíróság elé állítás céljából legfeljebb 72 óráig fogva tartsák; és
               
            
                  b)
               
               
                  az átadást követően kizárólag a bíróság dönthet arról, az ügy összes körülményét figyelembe véve, hogy elrendeli a szabadon bocsátást vagy fenntartja a fogva tartást?
               
            
         (1)  A Bíróság 2016. június 1-jei ítélete (EU:C:2016:385).